
	Iebildums
Finanšu ministrija uztur 2024.gada 4.marta atzinumā izteikto iebildumu par finansējuma nepieciešamību VID likumprojektā paredzēto izmaiņu ieviešanai.
Lai nodrošinātu likumprojekta paredzēto izmaiņu ieviešanu, tādējādi nodrošinot Latvijas saistību izpildi pret Eiropas Savienību, ir nepieciešams veikt izmaiņas VID informācijas sistēmās, kuru veikšanai ir nepieciešami papildus finanšu līdzekļi:
Maksājumu administrēšanas informācijas sistēmā (MAIS): 151 c/d * 641,30 EUR (1 c/d cena) = 96 836,30 EUR;
Valsts ieņēmumu dienesta elektroniskās deklarēšanas sistēmā (EDS): 20 c/d * 574,75 EUR (1 c/d cena) = 11 495,00 EUR; VID Publiskojamo datu bāzē (PDB): 10 c/d * 574,75 EUR (1 c/d cena) = 5747,50 EUR.
Izmaiņu veikšanai 2025. gadā VID ir nepieciešams papildu finansējums 114 078,80 EUR. Veikto izmaiņu uzturēšanas izdevumu segšanai, sākot ar 2026. gadu un turpmāk, ik gadu ir nepieciešams papildu finansējums 7 986 EUR.
Aprēķinā iekļautais finansējums attiecas uz nokavējuma naudas aprēķināšanu Maksājumu administrēšanas informācijas sistēmā (turpmāk – MAIS), kā arī grozījumi ietekmē MAIS jau izstrādātos maksātnespējas un tiesiskās aizsardzības procesus, ar tiem saistītos procesus, nepieciešams nodrošināt informācijas atspoguļošanu VID elektroniskās deklarēšanas sistēmā un VID Publiskojamo datu bāzē. Savukārt attiecībā uz finansējumu turpmākai uzturēšanas izdevumu segšanai  informējam, ka uzturēšanas pakalpojuma ietvaros iekļaujas garantijai nepakļauto informācijas sistēmu darbības kļūdu/problēmu novēršanas darbi, datu kvalitātes jautājumi (piemēram, datu labošanas skripti, datu transformācijas labošana), konsultantu/ekspertu piesaiste jautājumos par sistēmas administrēšanu un darbināšanu.
Tā kā saistībā ar likumprojektu MAIS ir plānoti pilnveidošanas darbi, ir jāveic arī jau izstrādātās funkcionalitātes integrācija ar jaunizstrādāto funkcionalitāti.
Ievērojot, ka visi jautājumi par papildu finansējumu ir skatāmi gadskārtējā budžeta sagatavošanas procesā, likumprojekts virzāms izskatīšanai Ministru kabinetā tikai pēc tam, kad likumprojekta “Par valsts budžetu 2025.gadam un budžeta ietvaru 2025., 2026. un 2027.gadam” sagatavošanas procesā Ministru kabinetā tiktu atbalstīts attiecīgais Finanšu ministrijas prioritārā pasākuma pieteikums un piešķirts nepieciešamais finansējums, attiecīgi precizējot anotācijas 3.sadaļā sniegto informāciju.

